Sarwar Joya

Sarwar Joya (født i 1898 i Kabul, død i 1962) var en afghansk forfatter, dikter, journalist og redaktør på begynnelsen av det 20. århundre. Han startet et forlag i Herat for å utgi litteratur på dari. I 1928 ble han ansatt som sjefredaktør i avisen Itefaq-e Islam. I 1949 meldte han seg inn i det politiske partiet Watan (partinavnet betyr «Hjemland»). Han ble fengslet på nytt i 1952, og ble sittende i fengsel til han døde i 1962 etter et svært tøft fangenskap.

Han var tilhenger av maktfordeling mellom de ulike folkegruppene i Afghanistan, og trodde på demokrati og likeverd. Han tilbragte til sammen 24 år av sitt liv i fengsel, og ble til slutt drept fordi han ikke ville gå på akkord med sine demokratiske prinsipper.

Referanser 

Afghanske forfattere
Fødsler i 1898
Dødsfall i 1962